Чалавек такая субстанцыя, што без справы сядзець не будзе. Скісне! Або сап’ецца. Ведаю некаторых землякоў, якія, здаецца, яшчэ ўчора бадзёрыя, падцягнутыя і энергічныя, атрымаўшы на рукі працоўную кніжку ў сувязі з выхадам на пенсію, чэзлі літаральна на вачах, бо не змаглі своечасова перастроіцца і заняць час, што ўтварыўся без працоўных абавязкаў. У выніку – сыход з белага свету ў межах справаздач Нацстата.